CELEX: 32019R0283
Language: el
Date: 2019-02-18 00:00:00
Title: Εκτελεστικός κανονισμός (ΕΕ) 2019/283 της Επιτροπής, της 18ης Φεβρουαρίου 2019, για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε

19.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 47/36
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/283 ΤΗΣ ΕΠΙΤΡΟΠΗΣ
         της 18ης Φεβρουαρίου 2019
         για την τροποποίηση του κανονισμού (ΕΚ) αριθ. 314/2004 του Συμβουλίου για ορισμένα περιοριστικά μέτρα σχετικά με τη Ζιμπάμπουε
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, για ορισμένα περιοριστικά μέτρα σχετικά με τη Ζιμπάμπουε (1), και ιδίως το άρθρο 11 στοιχείο β),
         Εκτιμώντας τα ακόλουθα:
         
                     (1)
                  
                  
                     Η απόφαση 2011/101/ΚΕΠΠΑ του Συμβουλίου (2) προσδιορίζει τα φυσικά και νομικά πρόσωπα στα οποία πρέπει να εφαρμόζονται οι περιορισμοί, σύμφωνα με το άρθρο 5 της εν λόγω απόφασης.
                  
               
                     (2)
                  
                  
                     Ο κανονισμός (ΕΚ) αριθ. 314/2004 θέτει σε ισχύ την εν λόγω απόφαση στο μέτρο που απαιτείται δράση σε επίπεδο Ένωσης. Ειδικότερα, το παράρτημα III του κανονισμού (ΕΚ) αριθ. 314/2004 απαριθμεί τα πρόσωπα και τις οντότητες τα οποία αφορά η δέσμευση κεφαλαίων και οικονομικών πόρων βάσει του εν λόγω κανονισμού.
                  
               
                     (3)
                  
                  
                     Στις 18 Φεβρουαρίου 2019 το Συμβούλιο αποφάσισε να τροποποιήσει την είσοδο για ένα πρόσωπο και να αφαιρέσει τα ονόματα δύο προσώπων στο παράρτημα I της απόφασης 2011/101/ΚΕΠΠΑ, στα οποία θα πρέπει να εφαρμόζονται οι περιορισμοί.
                  
               
                     (4)
                  
                  
                     Συνεπώς, το παράρτημα III του κανονισμού (ΕΚ) αριθ. 314/2004 θα πρέπει να τροποποιηθεί αναλόγως.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα ΙΙΙ του κανονισμού (EΚ) αριθ. 314/2004 αντικαθίσταται από το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
            Βρυξέλλες, 18 Φεβρουαρίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               
                  Προϊσταμένη της Υπηρεσίας Μέσων Εξωτερικής Πολιτικής
               
            
         
         
            (1)  ΕΕ L 55 της 24.2.2004, σ. 1.
         
            (2)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ III
                     
                        Κατάλογος προσώπων και οντοτήτων που αναφέρονται στο άρθρο 6
                     
                     I.   Πρόσωπα
                     
                                 Ονοματεπώνυμο (και τυχόν ψευδώνυμα)
                              
                              
                                 Στοιχεία ταυτοποίησης
                              
                              
                                 Λόγοι χαρακτηρισμού
                              
                           
                                 
                                             1)
                                          
                                          
                                             Mugabe, Robert Gabriel
                                          
                                       
                              
                                 γενν. 21.2.1924
                                 Αριθ. διαβ. AD001095
                              
                              
                                 Πρώην Πρόεδρος και υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου.
                              
                           
                                 
                                             2)
                                          
                                          
                                             Mugabe, Grace
                                          
                                       
                              
                                 γενν. 23.7.1965
                                 αριθ. διαβατηρίου AD001159
                                 αριθ. δελτίου ταυτότητας 63-646650Q70
                              
                              
                                 Πρώην γραμματέας του Συνδέσμου Γυναικών του ZANU-PF (Zimbabwe African National Union – Patriotic Front), συμμετέχει σε δραστηριότητες που υπονομεύουν σοβαρά τη δημοκρατία, τον σεβασμό των ανθρωπίνων δικαιωμάτων και το κράτος δικαίου. Ανέλαβε το αγρόκτημα Iron Mask Estate το 2002· φέρεται να καρπούται παρανόμως μεγάλα κέρδη από δραστηριότητες εξόρυξης διαμαντιών.
                              
                           
                                 
                                             5)
                                          
                                          
                                             Chiwenga, Constantine
                                          
                                       
                              
                                 Αρχηγός Ενόπλων Δυνάμεων της Ζιμπάμπουε, στρατηγός (πρώην αρχηγός του Στρατού, αντιστράτηγος), γενν. 25.8.1956
                                 αριθ. διαβατηρίου AD000263
                                 αριθ. δελτίου ταυτότητας 63-327568M80
                              
                              
                                 Μέλος της Κοινής Επιχειρησιακής Διοίκησης και συνεργός στη χάραξη ή τη διεύθυνση της κατασταλτικής κυβερνητικής πολιτικής. Χρησιμοποίησε τον στρατό για καταλήψεις αγροκτημάτων. Κατά τις εκλογές του 2008 ήταν από τους κύριους αρχιτέκτονες της βίας κατά τον δεύτερο γύρο των προεδρικών εκλογών.
                              
                           
                                 
                                             6)
                                          
                                          
                                             Shiri, Perence (ή άλλως Bigboy) Samson Chikerema
                                          
                                       
                              
                                 Αντιπτέραρχος (Αεροπορία), γενν. 1.11.1955. αριθ. δελτίου ταυτότητας 29-098876M18
                              
                              
                                 Ανώτερος αξιωματικός της Αεροπορίας, μέλος της Κοινής Επιχειρησιακής Διοίκησης του ZANU-PF και συνεργός στη χάραξη ή τη διεύθυνση της κατασταλτικής κυβερνητικής πολιτικής. Συμμετείχε στην πολιτική βία, μεταξύ άλλων κατά τη διάρκεια των εκλογών του 2008 στο δυτικό Mashonaland στην Chiadzwa.
                              
                           
                                 
                                             7)
                                          
                                          
                                             Sibanda, Phillip Valerio (ή αλλιώς Valentine)
                                          
                                       
                              
                                 Διοικητής του Εθνικού Στρατού της Ζιμπάμπουε, αντιστράτηγος, γενν. 25.8.1956 ή 24.12.1954
                                 αριθ. δελτίου ταυτότητας 63-357671H26
                              
                              
                                 Ανώτερος αξιωματικός του στρατού που διατηρεί δεσμούς με την κυβέρνηση και συνεργός στη χάραξη ή τη διεύθυνση της κατασταλτικής κυβερνητικής πολιτικής.
                              
                           II.   Οντότητες
                     
                                 Επωνυμία
                              
                              
                                 Στοιχεία ταυτοποίησης
                              
                              
                                 Λόγοι χαρακτηρισμού
                              
                           
                                 Zimbabwe Defence Industries
                              
                              
                                 10th floor, Trustee House, 55 Samora Machel Avenue, PO Box 6597, Χαράρε, Ζιμπάμπουε
                              
                              
                                 Συνδέεται με το Υπουργείο Άμυνας και τη μερίδα της κυβέρνησης που ανήκει στο ZANU-PF.
                              
                           
               ».